bg ru ru pl en ru uk bg ru ru ru bg bg en bg bg bg bg bg bg bg en en en en en bg bg bg bg en en en bg en en en bg en en en bg bg en en en bg bg en en en bg en en en bg en en en bg en en en en fa en en en en de en bg de en en pl
place for food photography, recipes and travel
По света и у нас
Лятото е тук. Появи се не толкова явно, колкото ни се иска, съпътствано от градушка, дъжд през ден, тъмни облаци и ни остави да се чудим “ще спре ли някога”. Въпреки, че 40 градусови жеги се очертава да няма, то юли бавно се изнизва. Тазгодишното ни бягство до морето се случи през първата седмица на този месец.
Мястото е същото. Ние не съвсем. Вилата е все така красива, поддържана и навява спокойствие. Всеки детайл е там, за да подскаже, че който я е сътворил и поддържа, държи на вкуса, който възпитава, преобразува собствените ти представи за красиво. Дори книгите на полиците в коридора са книги, които бих искала да имам вкъщи.
Все така притегливо, уютно и по лятно безметежно. Мястото е същото, но ние не. Този път сме плюс един и минус доза романтика, услужливо отместена от малко същество и неимоверните му нужди. Ставането в 6 по време на лятната почивка никога не ми се е струвало по възможно отсега. Сънени, леко омърлушени решаваме да се възползваме от ранното ставане (ранно дори за закуска) и да видим морето още неокупирано от тълпите плажуващи. Морето е бурно, лек хлад ни лъхва на плажа. Самотно е. Стъпките ни бързо изчезват замити от вълните.
Не успяваме да си починем признавам, но пък усещаме какво е да видиш пясъка и морето за първи път. Удивлението и широко отворените очи ни показват, че даденостите за някой са причина за възторг за друг. Велизар открива цял един нов свят. Бързо се сприятелява с чичо Евгени – човекът, който се грижи за градината. Вижда домашно зайче, бял петел и кокошки. Получава краставица при всяко посещение. Общуват, като дядо и внук. Не пропуска да разгледа обстойно косачката, любува се на ветропоказателя.
Закусваме с мекици или палачинки, вдишвахме лавандула, търсим изгубена костенурка и рисуваме с моливи по ръцете си. Следобед глътка спокойствие, мек тен и шоколадов мус. После отново бясно обикаляне, внимаване да не падне, дълго плицикане в басейна. Вечер когато плюс единия утихва, изтощен заспива блажено в леглото, ние въоръжени с бейбифон в ръка се наслаждаване на чаша изстудено вино, леко треперещи от вечерния хлад, гледаме красиво залязващото слънце, което оставя отблясъци върху лозите и гроздето. Преместваме се на басейна, сгушени гледаме звездите и тогава за награда получаваме дузина летящи фенера в небето. Красиво е и толкова просто.
Не ни липсва компания. Посрещаме приятели, удължаваме вечерта, заседяваме на открито в компанията на одеяла и вече празни бутилки.
Тръгваме си с набрана лавандула, с желание за още почивка и мисли за следващо пътуване. Достатъчно от нещо само разпалва апетита за още.
July 29, 2014 at 09:06
Ради, снимките са невероятни! Толкова емоции, усещания и миризми…
Благодаря ти за глътка щасливо лято, винаги се радвам за хората, които ценят живота във всичките му прояви. Велизар е прелестен фотомодел (компенсация за ранните разходки и недоспиване :))
Намираш и споделяш със своите читатели много красиви и дори не много типични места за България. Макар, че не съм голям любител на плажните почивки, все пак мисля, че ще се възползвам от твоята подсказка, къде да изкараме няколко дни с чаша хубаво вино в извънсезонният период.
Приятен ден, интересни открития и забавления с твоето прекрасно момче, слънце трудно мога да ти пожелая точно днес :), но в твоята София има такива мили кътчета, в които е уютно в таково време.
July 30, 2014 at 11:32
Валентина, винаги много ме радват коментарите ти! Бяхме за кратко в Берлин, но благодаря за пожеланията и там имахме нужда от слънчево време. Вилата е страхотна задължително отидете, ако не за спане, поне да пробвате ресторанта 😀
July 30, 2014 at 01:31
О, тук дори без покана бих се настанила с удоволствие. Открих блога, чрез този на Руми -Лулу. Много красиви снимки е направила тя, но пък и модела и е зареден с чар! Прекрасни сте и двете. Сега, ако може да остана и поразгледам, и ако не е съвсем нахално, ако може на “ти”, ще ми бъде приятно! Хубаво лято!
July 30, 2014 at 11:18
разбира се, че може на ти! Благодаря, че намина и дано ти хареса 🙂
August 8, 2014 at 12:59
Много ,много красиви снимки!Хубава почивка сте си направили-благородно ви завиждам…
July 22, 2016 at 15:25
Радостина, както винаги пленяващ разказ и удивителни снимки! Ще споделиш ли коя е вилата на майка с две деца, която все още търси подходящо място за релакс?
July 22, 2016 at 16:00
Здравейте Любима, мястото е Виларте в с. Лозенец 🙂 Хубава почивка, където и да изберете!
July 24, 2016 at 20:23
Благодаря ти много 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.